title: Ilesia de Santa María la Mayor de Berbegal
text: A iglesia de Santa María la Mayor u Santa María la Blanca ye una ilesia que se troba en o municipio de Berbegal, en a provincia de Uesca, en Aragón. Fue construyida en o sieglo XII en estilo romanico tardano y reconstruyida en epoca posterior, lo que chustificaría a mezcla d'os estilos romanico en a cabecera y gotico en a nau y en a torre. A causa d'a suya importancia tenió o rango de colechiata.
  
  A edificación romanica constaba d'un molimental edificio de tres naus, transepto, cimborrio, cabecera de tres absides y quantas portiadas molimentals. En zaguerías d'o sieglo XII se remató precipitadament parti d'un segundo trampo. A planta heba d'estar de cruz latina encara que por motivos economicos habioron de zarrar-la de malas trazas.
  
  Exterior
  A Colechiata de Berbegal ye de molimentals proporcions. Constituyida por tres grans absides escalonaus, estando, como ye habitual, prou mas alto y fundo o central.
  
  Puerta norte 
  Ye la puerta mas important, situada a o norte d'a ilesia en l'actualidat, encara que habió d'haber-se prochectau un atra mas fachendosa en a frontera occidental que no plegó a construyir-se en zarrar-se precipitadament o muro. Tiene arquivoltas aboceladas de meyo punto sobre chambas y tres pars de columnas con capitels lisos.
  
  En o cabecero bi hai un crismón, un tanto peculiar ya que l'habitual "S", s'ha convertiu en una "G" u en una sigma minuscla.
  
  Portico sud y campanal 
  O portico sud y a torre d'o campanal que se devanta sobre ell son d'o sieglo XIII. A suya construcción quasi tapa parte d'a porteta meridional, lo que indica que ye posterior, pues queda descentrada. O portico u porche se cubre con boveda de crucería sencilla y primitiva. S'ubre a l'exterior por meyo de tres grans arcos apuntaus, sobre un sistema columnario enriquiu con a-saber-los capitels figuraus.
  
  A torre sobre o portico tien tamién tres finestras, si bien istas son de composituras romanicas con dople arquivolta baquetonada sobre columnas.
  
  Columnas exteriors
  Trobamos mas que mas temas zoomorfos de arradigau simbolismo: parellas de lions vichilants, combates entre dragons y lions, bell que unatro dragón androfago, lions atrapando un quadrupedo, un hombre que pareixe cazar a un ciervo, un hombre con un gran saco a la espalda, etc.
  
  Interior
  En l'interior tamién s'aprecian qualques d'as fases constructivas por as qualas pasó lo templo. O cabezal y o transepto son d'o sieglo XII, con as bovedas de forno y meyo canyón caracteristicas.
  
  Istos tres absides son escalonaus y de distinto volumen (muito mayor o central) y tienen a particularidat d'amostrar-sen sin masiaus elementos, como retablos y atros obchectos mueble, que distraigan a suya observación.
  
  Sobre o crucero habió d'erichir-se una cupula sobre pechinas, pero fue reemplazada en o sieglo XVI por un atra estrelada de factura tardogotica
  
  Columnas interiors
  Os capitels son lisos u de somera talla, lo que refirma o vinclo d'ista ilesia con l'arquitectura cisterciense que imperó en gran parti de l'arquitectura monastica d'a segunda metat d'o sieglo XII en buena parti d'os reinos hispanos cristianos.
  
  Biens muebles desapareixius
  O más famoso yera o frontal d'altar u antipendio pintau con a fegura de Cristo en Machestat rodiau por os dotze apóstols. Ista pieza, considerada una obra mayestra amanada a lo estilo d'a sala capitular d'o Monesterio de Santa María de Sixena, se tresladó enta Leida en 1904, ya que a ilesia se trobaba sin culto y perteneixeba a la diocesi de Leida. En l'actualidat s'exposa en o Museu de Leida Diocesano y Comarcal.
  
  En 1954, Berbegal pasa a fer parti d'a diocesi de Uesca y dende 2005 se reclama, sin exito encara, a suya tornada a o puesto d'an partió.
  
  Cheodesia
  Bi ha un vértiz cheodesico situau sobre a torre d'a ilesia a una altaria de 538 metros dende o livel d'a mar.
  
  Referencias
  
  Vinclos externos
  
    Información en a pachina d'o SIPCA
  
  Maria de Berbegal
  Maria de Berbegal
  Maria de Berbegal
  Maria de Berbegal
  Berbegal
  Biens d'Intrés Cultural d'Aragón
  Berbegal
  Berbegal